**Lezárult a MMATT kutatási szakasza**

**MOBIL MULTIMÉDIA-ALAPÚ TUDÁS-TRANSZFER – Zsebedben a világ!**

Budapest, 2013. február 28. – **A kutatási szakaszból a fejlesztési szakaszba lépett a 2012 júliusában indult MOBIL MULTIMÉDIA-ALAPÚ TUDÁS-TRANSZFER (MMATT) projekt. A kutatási eredményekről Dr. Benedek András, a MMATT kutatásvezetője számolt be. A sajtótájékoztatóval egybekötött kerekasztal beszélgetésen az oktatás mobil forradalmának új technikai lehetőségeiről és a tudásmenedzsment, tudástranszfer korszerű módszereiről a téma szakértői beszélgettek.**

A sajtótájékoztatón **Alexy Norbert**, a HUMANsoft kutatás-fejlesztési központjának igazgatója köszöntötte az IT és az oktatás különböző területeiről érkezett szakembereket. **Dr. Benedek András**, a MMATT kutatásvezetője ismertette a projekt főbb mérföldköveit és összefoglalta a 2012-ben indult kutatási fázis tapasztalatait.

A kutatás elemei:


* Áttekintő tanulmány a nemzetközi eLearning sztenderdekről
* A mobil-tanulás és az on-line multimédia alkalmazások trendjének elemzése
* Sablon típusok és jó gyakorlatok szakértői gyűjteménye, ajánlások
* A mobil tanulásra vonatkozó tapasztalatok és fejlesztési irányok elemzése
* A játék alapú tanulás (GBL) innovatív nemzetközi tapasztalatainak elemzése
* vLearning alapú oktatástechnológiai referenciamodellek és e-didaktikai ajánlások kidolgozása
* LMS és LCMS funkcionalitások, modulok és paraméterek elemzése
* A projektben alkalmazható tudásmenedzsment eszközök és technológiák elemzése
* A projekt felhasználói és tanuló közösségekkel való összekapcsolásának elemzése, közösség szervezési lehetőségek vizsgálata a virtuális térben

A MMATT rendszer platform független környezetben tradicionális és játék alapú oktatási módszerekkel nyújt felhő alapú tudásmenedzsment támogatást.

A rendszer főbb funkciói:

* Sablon készítés és publikálás (sablon bróker)
* Digitális tananyagkészítés és publikálás (tananyag, e-book, munkafüzet bróker)
* Digitális Tartalom Tár
* On-line piac a publikált termékek értékesítésére és cseréjére
* Tudásmenedzsment környezet és funkciók biztosítása
* Megjelenés testre szabásának biztosítása
* Saját anyagok exportjának és importjának biztosítása
* Közösségi tér és eszköz készlet biztosítása

A rendszer felépítése:



A projekt igen széles potenciális ügyfélkörrel rendelkezik: az on-line tanuló közösségek és iskolákon, az oktatásszervező intézményeken, az on-line- és távoktatást végző, valamint az ehhez szükséges anyagokat előállító vállalkozásokon és magánszemélyeken kívül a közepes- és nagyvállalatok, valamint a nemzetközi vállalatok is ide sorolhatók.

A sajtótájékoztatót követő kerekasztal beszélgetésen **Dr. Benedek András** kutatásvezető **Dr. Mlinarics József**fel, a Magyar Tartalomipari Szövetség ügyvezető elnökével, **Dr. Horkay Hörcher Ferenc**cel, az MTA Filozófiai Intézetének igazgatójával, **Rab Árpád**dal, az Információs Társadalom- és Trendkutató Központ igazgatójával, **Fekete Zsombor** játékfejlesztővel és **Dr.** **Ollé János**sal, az ELTE PPK Iskolapedagógiai Központjának egyetemi adjunktusával beszélgetett a MOBIL MULTIMÉDIA-ALAPÚ TUDÁS-TRANSZFER jelentőségéről és szerepéről az oktatásban, a kutatásban és a tudásmenedzsmentben.